นายกรัฐมนตรี ขออย่าขยายความกรณีโซเชียลระบุฉีดวัคซีนปลอม ไม่โกรธสื่อ
พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม กล่าวระหว่างเป็นประธานในพิธีมอบรางวัลเชิดชูเกียรติอาสาสมัครสาธารณสุขประจำหมู่บ้าน ดีเด่นระดับชาติ เนื่องในวันอาสาสมัครสาธารณสุขแห่งชาติ (อสม.) ประจำปี 2564 ขอให้ทุกคนต้องปฏิบัติตามกฎหมาย โดยให้กระทรวงสาธารณสุข มหาดไทย และกระทรวงศึกษาธิการ ซึ่งใกล้ชิดกับประชาชนให้ความรู้ความเข้าใจกับประชาชน หากทุกคนเคารพกฎหมายเป็นเรื่องที่ดีนายกรัฐมนตรี ยังกล่าวถึงกระแสดราม่าว่า ตนเองจะทำอะไรก็ดราม่า เช่น การฉีดวัคซีนเมื่อวานนี้ ว่าได้ฉีดปลอมหรือเปล่า นำน้ำเปล่าหรือน้ำเกลือมาฉีดให้หรือไม่ ย้ำส่วนตัวนั้นพร้อมที่จะฉีดทุกเมื่อขึ้นอยู่กับคณะแพทย์ที่จะให้คำแนะนำหลังมอบรางวัลให้ อสม. ยังย้ำเรื่องดราม่าวัคซีนปลอมว่า สื่อรู้อยู่แล้วเป็นการแสดงความเห็นในโซเชียล แต่กลับนำไปขยายความ ที่ตนเองพูดเพราะอยากให้คนเหล่านี้ เลิกทำในลักษณะนี้ เพราะไม่เกิดประโยชน์ไม่สร้างสรรค์ พร้อมถามกลับว่าจะเขียนแบบนั้นให้กลับไปดูตัวเองว่าทำความดีอะไรบ้าง ซึ่งการโพสต์ข้อความต่างๆ ส่วนตัวไม่ได้โกรธขณะเดียวกันนายกรัฐมนตรี ยังขอให้ประชาชน เฝ้าระมัดระวังในช่วงเทศกาลสงกรานต์ ป้องกันตัวเอง ให้ความร่วมมือใส่หน้ากากเพราะใส่เฟซซิลอย่างเดียวไม่ได้ ให้เล่นแต่พอเพียงตามประเพณีรดน้ำขอพร ไม่ใช่เมาแล้วขาดสติ ขอให้ครอบครัวช่วยเตือนสติกันอย่าดื่มเหล้าจนขาดสติ